קווין גאמיירו

**קווין גאמיירו** (בצרפתית: **Kevin Gameiro**; נולד ב-9 במאי 1987) הוא כדורגלן עבר צרפתי ששיחק בעמדת החלוץ.

## קריירת מועדונים
### שטרסבורג
גאמיירו נולד בעיירה סאנליס והחל את הקריירה שלו בגיל שש בקבוצת ילדים מקומית, ובגיל 17 הגיע לקבוצת הנוער של שטרסבורג. ב-10 בספטמבר 2005 גאמיירו ערך את הופעת הבכורה שלו בקבוצה הבוגרת בהפסד 0–1 לפריז סן-ז'רמן. ב-14 בדצמבר ערך את הופעת הבכורה שלו בזירה האירופית בתיקו 2-2 נגד הכוכב האדום בלגרד במסגרת גביע אופ"א בו גם כבש את השער השני בדקה ה-79 של המשחק שהיה גם שער הבכורה שלו בקבוצה. ב-4 בפברואר 2006 הבקיע את שער הליגה הראשון שלו בהפסד 1–2 ללאנס. שלושה שבועות לאחר מכן נפצע בברכו ונעדר כחצי שנה מהמגרשים.

ב-19 בספטמבר 2006 חזר למגרשים במשחק בו הפסידה שטרסבורג 0–2 לאוסר במסגרת גביע הליגה הצרפתי. במהלך העונה הוא לא הצליח לבסס את מקומו כשחקן הרכב בקבוצה, אך שטרסבורג חזרה לליגה הראשונה אחרי עונה אחת בליגה השנייה. בעונת  גאמיירו הפך לשחקן הרכב בשטרסבורג וכבש שישה שערים ב-36 משחקים, אך שטרסבורג ירדה בחזרה לליגה השנייה.

### לוריין
ב-17 ביוני 2008 חתם לארבע שנים בלוריאן תמורת שלושה מיליון אירו אחרי שדחה הצעה מאולימפיק מרסיי שגילתה בו עניין רב. ב-9 באוגוסט 2008 ערך את הופעת הבכורה שלו בלוריין בניצחון 0–1 נגד לה מאן. שבועיים לאחר מכן, הוא הבקיע את שערו הראשון עבור המועדון בהפסד 1–3 נגד ולנסיין. את עונת הבכורה שלו בלוריין סיים עם 13 שערים ולוריין סיימה את העונה במקום העשירי, הישג השיא של המועדון. בעונת  כבש 17 שערים ב-35 משחקי ליגה ולוריין שברה שיא נוסף כאשר סיימה במקום השביעי. בעונת  סיים כמלך שערי הליגה עם 22 שערים ב-36 משחקים שבכולם פתח.

### פריז סן-ז'רמן
ב-12 ביוני 2011 חתם לארבע שנים בפריז סן-ז'רמן תמורת 11 מיליון אירו. ב-6 באוגוסט 2011 הוא ערך את הופעת הבכורה שלו בפריז בהפסד 0–1 ללוריין. שבוע לאחר מכן כבש את שער הבכורה שלו במועדון בתיקו 1-1 נגד סטאד רן. ב-16 בספטמבר 2011 כבש שלושער ראשון בקריירה בניצחון 1–3 נגד אז'אקסיו. את עונת  סיים עם 11 שערים ב-34 משחקים.

ב-29 בספטמבר 2012 הבקיע את צמד הבכורה שלו לעונת  בניצחון 0–2 נגד סושו. בעונה זו כבש שמונה שערים ב-25 משחקים.

### סביליה
ב-25 ביולי 2013 חתם לחמש שנים בסביליה תמורת עשרה מיליון אירו. שבוע לאחר מכן ערך את הופעת הבכורה שלו בסביליה במסגרת מוקדמות הליגה האירופית נגד מלאדוסט פודגוריצה בה נפצע במפשעה ונאלץ לצאת במהלך המשחק. ב-22 באוגוסט הבקיע את שער הבכורה שלו עבור סביליה בניצחון 1–4 נגד שלונסק ורוצלאב. ב-1 בספטמבר 2013 הבקיע את שער הבכורה שלו בליגה בתיקו 2-2 נגד מאלגה. ב-13 באפריל 2014 כבש צמד שהעניק לקבוצתו ניצחון בדרבי של סביליה מול ריאל בטיס. ב-14 במאי 2014 כבש את הפנדל האחרון בבעיטות הכרעה שהעניק לקבוצתו זכייה בליגה האירופית אחרי ניצחון 2–4 במשחק הגמר נגד בנפיקה ליסבון. עונה לאחר מכן זכתה הקבוצה בליגה האירופית פעם שנייה ברציפות, כאשר גאמיירו שותף כמחליף במשחק הגמר בו גברה סביליה 2–3 על דניפרו.

ב-24 באוקטובר 2015 כבש שלושער ראשון במדי סביליה בניצחון 0–5 על חטאפה. ב-18 במאי 2016 כבש שוב בגמר הליגה האירופית, הפעם מול ליברפול. סביליה ניצחה 1–3 וזכתה בתואר פעם שלישית ברציפות.

### אתלטיקו מדריד
ב-30 ביולי 2016 חתם באתלטיקו מדריד לארבע שנים תמורת 32 מיליון אירו. ב-21 באוגוסט ערך את הופעתו הבכורה בקבוצה בתיקו 0-0 נגד דפורטיבו אלאבס. ב-18 בפברואר 2017 הבקיע שלושער תוך חמש דקות בניצחון 1–4 על ספורטינג חיחוון. בעונתו הראשונה בקבוצה כבש 12 שערים ב-31 משחקי ליגה. בעונתו השנייה בקבוצה כבש שבעה שערים ב-25 משחקים וזכה בפעם הרביעית בליגה האירופית.

### ולנסיה
ב-12 באוגוסט 2018 חתם בולנסיה לשלוש שנים עבור 16 מיליון אירו. ב-20 באוגוסט ערך את הופעתו הבכורה בקבוצה בתיקו 1-1 מול קבוצתו הקודמת אתלטיקו מדריד. ב-29 בספטמבר הבקיע את שערו הראשון בקבוצה, בניצחון 0–1 על ריאל סוסיאדד. בעונתו הראשונה זכה עם ולנסיה בגביע הספרדי.

### שטרסבורג
ב-19 ביולי 2021 חזר לאחר 13 שנה לשטרסבורג וחתם לשנתיים. ביולי 2024 הודיע על פרישה.

## נבחרת צרפת
גאמיירו שיחק בצעירותו בכל הנבחרות הצעירות של צרפת. בשנת  קיבל הצעה ממאמן נבחרת פורטוגל, קרלוס קיירוש, לייצג את פורטוגל בשל מוצאו הפורטוגזי של סבו, אותה דחה.

באוגוסט  זומן לראשונה לסגל הנבחרת הבוגרת לקראת המשחקים נגד  ו במסגרת מוקדמות יורו 2012. ב-3 בספטמבר 2010 ערך את הופעת הבכורה שלו בנבחרת בהפסד 0–1 לבלארוס. ב-6 ביוני 2011 הבקיע את שער הבכורה שלו בנבחרת בניצחון 1–4 נגד . ב-7 בספטמבר 2016 הבקיע צמד בניצחון 1–4 נגד  במסגרת מוקדמות מונדיאל 2018.

## תארים
; פריז סן-ז'רמן
*ליגה 1: 

; סביליה
*הליגה האירופית: 2013/2014, 2014/2015, 2015/2016

; אתלטיקו מדריד
* הליגה האירופית: 2017/2018

; ולנסיה
* הגביע הספרדי: 

; אישיים
*נבחרת העונה בליגה האירופית: עונת 2015/2016

## קישורים חיצוניים

* 

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני שטרסבורג
קטגוריה:כדורגלני לוריאן
קטגוריה:כדורגלני פריז סן-ז'רמן
קטגוריה:כדורגלני סביליה
קטגוריה:כדורגלני אתלטיקו מדריד
קטגוריה:כדורגלני ולנסיה
קטגוריה:כדורגלני נבחרת צרפת
קטגוריה:ספורטאים צרפתים בספרד
קטגוריה:צרפתים שנולדו ב-1987